
R E P U B L I K A    H R V A T S K A
PRIMORSKO - GORANSKA  ŽUPANIJA
GRAD RIJEKA
AGENCIJA ZA DRUŠTVENO POTICANU
STANOGRADNJU GRADA RIJEKE

OIB: 33196059754					MATIČNI BROJ: 02052270
RKP BROJ: 40818					RAZINA: 21 PRORAČUNSKI KORISNIK JLS
ŠIFRA DJELATNOSTI: 8412 Reguliranje djelatnosti subjekata koji pružaju zdravstvenu zaštitu, usluge u obrazovanju i kulturi i druge društvene usluge, osim obaveznog socijalnog osiguranja 
ŠIFRA GRADA: 373 
ŠIFRA ŽUPANIJE: 8



BILJEŠKE
uz Izvještaj o prihodima i rashodima, primicima i izdacima te 
Obvezama za razdoblje 1. siječanj - 30. lipanj 2024. godine



1. UVOD

Financijski izvještaji za razdoblje od 01. siječnja do 30. lipnja 2024. godine izrađeni su u skladu s Pravilnikom o financijskom izvještavanju u proračunskom računovodstvu ("Narodne novine", broj 37/22) i s Okružnicom Ministarstva financija o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 01. siječnja do 30. lipnja 2024. godine (KLASA:400-02/24-01/19, URBROJ:513-05-03-24-2 od 1. srpnja  2024. godine).

Financijski izvještaji sastoje se od: Izvještaja o prihodima i rashodima, primicima i izdacima (Obrazac PR-RAS) i Izvještaja o obvezama (Obrazac Obveze) i ovih Bilješki uz financijske izvještaje. U Bilješkama se pojašnjavaju podaci iskazani u obrascima financijskih izvještaja.

U prošlom izvještajnom razdoblju, Agencija je završila izgradnju 90 stanova u dva višestambena objekta iz projekta POS Martinkovac I. faza te je zaključila kupoprodajne ugovore s kupcima. Primopredaja stanova bila je krajem travnja 2023. 27 kupaca je u potpunosti otplatilo stanove u tri obroka, dok su 63 kupca otplatila dva obroka, a za treći obrok su potpisali Ugovor o obročnoj otplati stanova. U ovom izvještajnom razdoblju Agencija je nastavila s redovnim aktivnostima vezanim uz projekte realizirane u prethodnim godinama i to projekt POS Rujevica I. faza u smislu praćenja naplate obročne otplate stanova prodanih Gradu Rijeci („robni kredit") te podmirenjem obveza po osnovi dugoročnog zajma za plasirana državna sredstva. Isto tako, nastavlja aktivnosti u smislu praćenja naplate obročne otplate stanova i garaža prodanih kupcima u dijelu u kojem su plasirana javna sredstva (kroz tzv. III. obrok) obračunata sukladno ulaganjima državnih poticajnih sredstava i sredstava jedinice lokalne samouprave tj. Grada Rijeke te njihov povrat za projekte POS Rujevica II. faza, POS Donja Drenova, POS Hostov breg I. faza i, od prošle godine, POS Martinkovac I. faza. Značajna smanjenja u ovom izvještajnom razdoblju ponajviše su rezultat završetka projekta POS Martinkovac I. faza. 
Agencija je krajem 2023. godine započela s pripremama za novi kapitalni projekt izgradnje stanova po modelu poticane stanogradnje POS Zamet.

BILJEŠKE UZ PR-RAS

[bookmark: _Hlk62627913]Bilješka br. 1 – šifra 6

Prihodi poslovanja iskazani u visini 144.209,00 EUR, odnose se na prihode od imovine 50.386,56 EUR (šifra 64), prihode od pristojbi po posebnim propisima 874,90 EUR (šifra 65), prihode iz nadležnog proračuna 91.371,46 EUR (šifra 67) i ostalih prihoda 1.576,08 EUR (šifra 68). Prihodi poslovanja nepromijenjeni su u odnosu na isto izvještajno razdoblje prošle godine.

Bilješka br. 2 – šifra 64

Iskazani iznos prihoda od imovine u visini 50.386,56 EUR, predstavlja prihode od financijske imovine od 174,73 EUR (šifra 641) te prihode od kamata na dane zajmove koji ukupno iznose 50.211,83 EUR (šifra 643). Prihodi od kamata na dane zajmove odnose se na prihode od kamata na dane zajmove neprofitnim organizacijama, građanima i kućanstvima, odnosno javna sredstva naplaćena od kupaca, fizičkih osoba, kroz tzv. III. obrok u visini 20.382,05 EUR (šifra 6432) za POS Rujevica II. faza (stanovi i garaže), POS Hostov breg I. faza, POS Donja Drenova i POS Martinkovac I. faza te kamatu obračunatu po zajmu Gradu Rijeci za obročnu otplatu kupljenih nekretnina iz projekta Rujevica I. faza u visini 29.829,78 EUR (šifra 6437). Prihodi od imovine bilježe pad od 7,9% koji proizlazi iz nižih prihoda od kamate po zajmu Gradu Rijeci od 15,8 % te povećanju prihoda od kamata na dane zajmove fizičkim osobama za III. obrok iz prijašnjih projekata izgradnje POS-ovih stanova od 6,9%. Povećanje prihoda od kamata na dane zajmove fizičkim osobama i smanjenje prihoda od kamate po zajmu Gradu Rijeci vidljivo je u izvještajnom razdoblju svake godine jer proizlazi iz dinamike otplaćivanja kredita prema otplatnim planovima. Znatno povećanje (veće od 100 %) bilježe prihodi od financijske imovine (šifra 641), točnije prihoda ostvarenih od zatezne kamate u iznosu 174,09 EUR (šifra 6414) proizašlih iz sudskog spora nakon čijeg okončanja je Agenciji nadoknađen iznos sudskih troškova sa zateznim kamatama. Također došlo je i do povećanja prihoda od kamata na depozite po viđenju (šifra 6413), sa 0,12 EUR na 0,64 EUR.

Bilješka br. 3 – šifra 65

U ovom izvještajnom razdoblju Agencija je dobila odštetu od osiguranja te je nadoknadila štetu od provale, ostvarivši prihod od 874,90 EUR.

Bilješka br. 4 – šifra 67

Prihodi iz nadležnog proračuna za financiranje rashoda poslovanja u visini od 91.371,46 EUR odnose se na sredstva iz proračuna Grada Rijeke, koja su isplaćena s računa Riznice Grada Rijeke za plaće i dio materijalno-financijskih rashoda Agencije. U ovom razdoblju prihodi bilježe neznatno povećanje te su ostali na razini prošle godine.

Bilješka br. 5 – šifra 68

Ostali prihodi ostvareni u ovom razdoblju iznose 1.576,08 EUR, a odnose se na sudske troškove koji su refundirani Agenciji nakon okončanja sudskog spora. Iz istog spora su proizašle i zatezne kamate (vidi bilješku br. 2).

Bilješka br. 6 – šifra 3

Rashodi poslovanja iznose 143.080,44 EUR (šifra 3), a odnose se na rashode za zaposlene 65.996,24 EUR (šifra 31), materijalne rashode 26.373,85 EUR (šifra 32) i financijske rashode 50.710,35 EUR (šifra 34).


Bilješka br. 7 – šifra 31

Rashodi za zaposlene iskazani u visini 65.996,24 EUR obuhvaćaju izdatke za bruto plaće zaposlenih 55.361,55 EUR (šifra 311), doprinose na plaće u iznosu od 9.134,69 EUR (šifra 313) za šest mjeseci 2024. godine te ostale rashode za zaposlene koji su se odnosili na regres i uskrsnicu u visini 1.500,00 EUR (šifra 312). Rashodi za zaposlene bilježe rast od 9,7 % koji je proizašao iz rasta plaća zaposlenicima i uskrsnice koja nije isplaćena zaposlenicima prethodne godine.

Bilješka br. 8 – šifra 32

Materijalni rashodi iskazani u iznosu od 26.373,85 EUR odnose se na izdatke za naknade troškova zaposlenima 2.641,84 EUR (šifra 321), rashode za materijal i energiju 1.345,16 EUR (šifra 322), rashode za usluge 22.160,64 EUR (šifra 323) i ostale nespomenute rashode poslovanja 226,21 EUR (šifra 329). Materijalni rashodi su se u odnosu na izvještajno razdoblje 2023. godine smanjili za 26,8 % kao posljedica završetka projekta Martinkovac I. faza, stoga u 2024. godini nisu nastali troškovi službenih putovanja (šifra 3211) i reprezentacije (šifra 3293) te su značajno smanjeni troškovi promidžbe (šifra 3233) i računalne usluge (šifra 3238). Troškovi energije (šifra 3223) i komunalne usluge (šifra 3234) bilježe značajno smanjenje, jer su ti režijski troškovi u 2023. sadržavali i dodatne troškove za 90 stanova POS Martinkovac I. faza za koje je dobivena refundacija od izvođača radova VG5 u drugoj polovici 2023. godine. Povećanje materijalnih rashoda zabilježeno je za usluge pošte i telefona (šifra 3231) i ostale usluge, točnije usluge čišćenja (šifra 3239), zbog povećanja cijena tih usluga.

Bilješka br. 9 – šifra 34

Financijski rashodi iznose 50.710,35 EUR, a odnose se na kamate za primljene zajmove od drugih razina vlasti odnosno za zajmove Grada Rijeke te zajam od Agencije za pravni promet i posredovanje nekretninama u iznosu od 50.211,83 EUR (šifra 342) i ostale financijske rashode 498,52 EUR (šifra 343) koji se odnose na bankarske usluge i usluge platnog prometa. Financijski rashodi bilježe pad od 7,9 % u odnosu na prethodno izvještajno razdoblje, što je u skladu s dinamikom povrata kamata Agenciji za pravni promet i posredovanje nekretninama, a koje su naplaćene od fizičkih osoba za tzv. III obrok i Grada Rijeke za robni kredit. (vidi bilješku br. 2 i šifru 643). Bankarske usluge bilježe pad od 12% kao posljedicu zatvaranja dodatnih žiro računa, otvorenih za projekt Martinkovac I. faza, a zatezne kamate pad od 99% koje su, također, proizašle iz spomenutog projekta.

Bilješka br. 10 – šifra Z005-92211

Ukupni rashodi poslovanja u izvještajnom razdoblju iznose 143.080,44 EUR (šifra Z005) i manji su za 5,4% u odnosu na isto razdoblje prethodne godine kao posljedica obrazloženih promjena. Rezultat od poslovanja u izvještajnom razdoblju prikazuje višak prihoda poslovanja u iznosu od 1.128,56 EUR (šifra X001). Višak proizlazi iz smanjenih rashoda poslovanja, što je detaljno obrazloženo u bilješkama iznad, dok su prihodi ostali na istoj razini. Višak prihoda poslovanja - preneseni (šifra 92211) iznosi 188.714,12 EUR te je izmijenjen temeljem odluke o rasporedu rezultata. Višak prihoda poslovanja - preneseni (izvor 9310) je na početku izvještajnog razdoblja iznosio 191.977,12 EUR, a nakon odluke o rasporedu rezultata i umanjenja u iznosu od 3.263,00 EUR, na kraju izvještajnog razdoblja iznosi 188.714,12 EUR.
Treba napomenuti da u ovom izvještajnom razdoblju nije bilo obračunatih prihoda od poslovanja koji nisu naplaćeni (šifra 96), a odnosili su se na refundaciju režijskih troškova od izvođača radova završenog projekta POS Martinkovac I. faza.






Bilješka br. 11 – šifra 7

U ovom izvještajnom razdoblju Agencija nije imala prihoda od prodaje nefinancijske imovine. U prošlom izvještajnom razdoblju ovi prihodi iznosili su 5.825.835,34 EUR, a odnosili su se na ostale stambene objekte (šifra 7211), točnije na 90 prodanih stanova iz dvije stambene zgrade kapitalnog projekta Martinkovac I. faza.

Bilješka br. 12 – šifra 4

U ovom izvještajnom razdoblju ostvareni su rashodi za nabavu nefinancijske imovine u iznosu od 4.199,08 EUR. Odnose se na ulaganje u novi kapitalni projekt izgradnje stambenih objekata POS Zamet u iznosu 199,08 EUR (šifra 4211), točnije na troškove vezane uz objavu natječaja za izvođača radova spomenutog projekta i ulaganje u računalne programe (šifra 4262) u iznosu 4.000,00 EUR. Rashodi za nabavu nefinancijske imovine bilježe pad od 91,6% jer u ovom izvještajnom razdoblju nije bilo značajnijih ulaganja u kapitalne projekte izgradnje POS-ovih stanova.

Bilješka br. 13 – šifra Y002-92212

U izvještajnom razdoblju ostvaren je manjak prihoda od nefinancijske imovine u iznosu od 4.199,08 EUR, (šifra Y002), točnije u visini rashoda za nabavu nefinancijske imovine, jer Agencija nije ostvarila prihod od prodaje nefinancijske imovine. Višak prihoda od nefinancijske imovine – preneseni iznosi 4.747,14 EUR (šifra 92212) nakon izmjene izvršenom temeljem odluke o raspodjeli rezultata. Odlukom o raspodjeli rezultata višak prihoda od nefinancijske imovine (izvor 7300) u iznosu od 1.853.078,36 EUR pokrio je preneseni manjak primitaka od financijske imovine, istog izvora. Ujedno je odlukom izmijenjen, odnosno pokriven, preneseni manjak od nefinancijske imovine (izvor 8200) s viškom primitaka od financijske imovine (izvor 8200) u iznosu od 297.523,48 EUR. Nakon izvršenih izmjena višak prihoda od nefinancijske imovine – preneseni iznosi 4.747,14 EUR (šifra 92212).

Bilješka br. 14 – šifra 8

Primici od financijske imovine i zaduživanja iznose 276.286,34 EUR, a odnose se na primitke (povrate) glavnica zajmova danih građanima (fizičkim osobama) kroz tzv. III obrok u iznosu 160.821,41 EUR (šifra 8121), povrat zajmova danih gradskim proračunima - Gradu Rijeci vezano za obročnu otplatu kupljenih nekretnina iz projekta POS Rujevica I. faza 115.464,93 EUR (šifra 8173). Primici od financijske imovine bilježe pad od 18,3% u odnosu na prethodno izvještajno razdoblje. Primici od fizičkih osoba bilježe pad od 14,7% jer je 2023. godine u promatranom razdoblju iznos prijevremeno otplaćenih kredita bio viši u odnosu na 2024. godinu, iako je broj fizičkih osoba koje su prijevremeno zatvorile svoje obveze bio isti (5 fizičkih osoba). Povećanje od 5.1% za povrate zajmova danih gradskih proračunima u skladu je s dinamikom porasta koji se bilježi u ovom izvještajnom razdoblju svake godine. Isti porast od 5,1% zabilježen je 2023. u odnosu na 2022. godinu. U ovom izvještajnom razdoblju Agencija nije primila zajam od Grada Rijeke kao prošlih godina u ovom razdoblju (šifra 8473) što se uvelike odrazilo na pad primitaka od financijske imovine od 18,3%.

Bilješka br. 15 – šifra 8121

Primici od financijske imovine, odnosno primici (povrati) glavnica zajmova danih građanima (fizičkim osobama) kroz tzv. III obrok prema projektima ostvareni su na lokacijama kako slijedi: POS Rujevica II. faza 80.738,10 EUR, POS Donja Drenova 16.719,29 EUR, POS Hostov Breg I. faza 38.233,61 EUR i POS Martinkovac I. faza 25.130,41 EUR.




Bilješka br. 16 – šifra 5

Izdaci za financijsku imovinu i otplate zajmova iznose 276.286,34 EUR. U ovom izvještajnom razdoblju odnose se isključivo na izdatke za otplatu glavice primljenih kredita i zajmova, preciznije, zajmova od drugih razina vlasti (šifra 547), dok je u istom izvještajnom razdoblju prethodne godine bilo i izdataka za dane zajmove neprofitnim organizacijama, građanima i kućanstvima u tuzemstvu, točnije 63 dana zajma fizičkim osobama za tzv. III obrok za stanove iz projekta Martinkovac I. faza u iznosu od 1.087.754,34 EUR (šifra 5121). Izdaci za financijsku imovinu u tekućem izvještajnom razdoblju obuhvaćaju: 
· otplatu glavnica primljenih zajmova od državnog proračuna u iznosu od 208.626,40 EUR (šifra 5471), odnosno Agencije za pravni promet i posredovanje nekretninama za plasirana javna sredstva (tzv. III obrok) iz projekta POS Rujevica I. faza koji iznose 115.464,93 EUR, POS Rujevica II. faza u iznosu od 34.650,70 EUR, POS Donja Drenova u iznosu od 13.373,30 EUR, POS Hostov breg I. faza 25.038,82 EUR i POS Martinkovac I. faza 20.098,65 EUR.
· otplatu glavnica primljenih zajmova gradskog proračuna u iznosu od 67.659,94 EUR (šifra 5473) za plasirana javna sredstva (tzv. III obrok) iz projekta POS Rujevica II. faza u iznosu od 46.087,40 EUR, POS Donja Drenova u iznosu od 3.345,99 EUR, POS Hostov breg I. faza 13.194,79 EUR i POS Martinkovac I. faza 5.031,76 EUR, a koja se po naplati kupaca vraćaju Gradu Rijeci.
Izdaci za financijsku imovinu i zajmove bilježe znatno smanjenje od 86% jer su u prošlom izvještajnom razdoblju dani zajmovi fizičkim osobama te su izvršeni povrati zajmova u državni i gradski proračun za ulaganja u projekt POS Martinkovac I. faza. U tekućem izvještajnom razdoblju povrati zajmova, naplaćenih od kupaca iz svih projekata odvijali su se ugovorenom dinamikom te nije bilo većih odstupanja.

Bilješka br. 17 – šifra X003 i Y003

U izvještajnom razdoblju nije ostvaren ni manjak ni višak primitaka od financijske imovine i zaduživanja (šifra X003-Y003), jer su prihodi od prodaje financijske imovine u potpunosti pokrili rashode za nabavu financijske imovine. Agencija je završila projekt POS Martinkovac I. faza te nije bilo novih zaduživanja Agencije za predstojeće projekte. Preneseni višak primitaka od financijske imovine izmijenjen je temeljem odluke o rasporedu rezultata te je njime pokriven preneseni manjak nefinancijske imovine (izvor 8200) u iznosu od 297.523,64 EUR. Ovom odlukom je višak primitaka od financijske imovine – preneseni (šifra 92213) u potpunosti nestao.

Bilješka br. 18 – šifra X678-X006

Ukupni prihodi i primici u izvještajnom razdoblju iznose 420.495,34 EUR (šifra X678), ukupni rashodi i izdaci iznose 423.565,86 EUR (šifra Y345), te je ostvaren manjak prihoda i primitaka u iznosu od 3.070,52 EUR (šifra X005). Preneseni višak prihoda i primitaka iznosi 193.461,26 EUR (šifra 9221-9222), slijedom toga, višak prihoda i primitaka raspoloživ u sljedećem razdoblju iznosi 190.390,74 EUR (šifra X006).

Bilješka br. 19 – šifra 11P-11K

Stanje novčanih sredstava na početku izvještajnog razdoblja iznosi 256.463,43 EUR, dok stanje novčanih sredstava na kraju izvještajnog razdoblja iznosi 253.138,71 EUR. Stanje novčanih sredstava je u ovom izvještajnom razdoblju znano niže u odnosu na isto razdoblje 2023. godine jer su izvršeni povrati drugim razinama vlasti za kapitalni projekt POS Martinkovac I. faza.

Bilješka br. 20 – šifra Z007 i Z009

Agencija ima prosječno zaposleno 5 zaposlenika, ali na osnovi sati rada 4 zaposlenika, jer ima jednog zaposlenika na pola radnog vremena i jednog na dodatnom radu što je dovelo do smanjenja prosječnog broja zaposlenika na osnovi sati rada na 20%. u odnosu na prošlo izvještajno razdoblje.

Bilješka br. 21 – šifra 64373

Prihodi od kamata na dane zajmove gradskim proračunima iznose 29.829,78 EUR, a odnose se na tzv. robni kredit (POS Rujevica I. faza) i bilježi smanjenje od 15,8%, što je u skladu s dinamikom smanjenja prihoda od kamata smanjenjem glavnice.

Bilješka br. 22– šifra 65267

Prihodi od refundacija šteta iznose 874,90 EUR, a odnosi se na refundaciju štete od strane osiguranja za provalu (vidi bilješku br. 3).

Bilješka br. 23– šifra 34281

Kamate za primljene zajmove od Agencije za pravni promet i posredovanje nekretninama iznose 41.282,19 EUR u promatranom razdoblju, što je smanjenje od 10,5% u odnosu na prethodno.

Bilješka br. 24 – šifra 34283

Kamate za primljene zajmove od Grada Rijeke iznose 8.929,64 EUR, te su se povećale u odnosu na isto izvještajno razdoblje prethodne godine za 6,9%.

Bilješka br. 25 – šifra 81212

Povrat zajmova danih građanima odnosi se na plaćenu glavnicu kroz tzv. III obrok iz projekata POS Rujevica II. faza, POS Donja Drenova, POS Hostov breg I. faza i POS Martinkovac I. faza iznosi 160.821,41 EUR i bilježi odstupanje od 14,7% na isto izvještajno razdoblje prethodne godine (vidi bilješku br. 15).

Bilješka br. 26 – šifra 81732

Povrat zajmova danih gradskim proračunima odnosi se na dvije rate glavnice tzv. robnog kredita u iznosu od 115.464,93 EUR vezano za projekt POS Rujevica I. faza te je vraćen 5,1% viši iznos nego u istom razdoblju prethodne godine.

Bilješka br. 27 – šifra 84732

U promatranom razdoblju Agencija nije primila zajam od Grada Rijeke, dok je u istom razdoblju pošle godine primila zajam u iznosi 39.774,48 EUR.

Bilješka br. 28 – šifra 51212

Agencija u ovom izvještajnom razdoblju nije davala zajmove neprofitnim organizacijama, građanima i kućanstvima, dok je u istom izvještajnom razdoblju prethodne godine dala 63 nova zajma.

Bilješka br. 29 – šifra 54712 i 54732

U promatranom razdoblju otplaćene su glavnice primljenih zajmova od državnog proračuna – dugoročnih u iznosu od 208.626,40 EUR i glavnice primljenih zajmova od gradskog proračuna - dugoročnih u iznosu od 67.659,94 EUR za realizirane projekte (vidi bilješku br. 16).





1. BILJEŠKE UZ OBVEZE


Bilješka br. 1 – šifra V001

Stanje obvezana dan 01.siječanj 2024. godine iznosi 5.002.077,56 EUR.

Bilješka br. 2 – šifra V002

Povećanje obveza za rashode poslovanja u izvještajnom razdoblju iznosi 149.087,92 EUR, a odnosi se na obveze za zaposlene 65.996,24 EUR (šifra N231), obveze za materijalne rashode 31.400,91 EUR (šifra N232), obveze za financijske rashode 498,52 EUR (šifra N234), ostale tekuće obveze 5.207,89 EUR (šifra N239), obveze za nabavu nefinancijske imovine 5.248,85 EUR (šifra N24) i obveze za financijsku imovinu 40.735,51 EUR (šifra N dio 25,26).

Bilješka br. 3 – šifra V004

Podmirene obveze u izvještajnom razdoblju iznose 378.816,15 EUR. Ukupno je podmireno obveza za rashode poslovanja u iznosu od 101.451,96 EUR (šifra P23), a odnose se na podmirene obveze za zaposlene u iznosu od 65.996,49 EUR (šifra P231), obveze za materijalne rashode 33.916,02 EUR (šifra P232), obveze za financijske rashode 498,12 EUR (šifra P234), ostale tekuće obveze u iznosu od 41,33 EUR (šifra P239) te podmirene obveze za nabavu nefinancijske imovine 1.077,85 EUR (šifra P24). Podmirene su međusobne obveze proračunskih korisnika u iznosu od 276.286,34 EUR (šifra P dio 25,26).

Bilješka br. 4 – šifra V006

Stanje sveukupnih obveza na kraju izvještajnog razdoblja iznosi 4.772.349,33 EUR. Stanje nedospjelih obveza na kraju izvještajnog razdoblja iznosi 4.772.349,33 EUR, a odnose se na međusobne obveze subjekata općeg proračuna u iznosu 4.745.846,99 EUR, obveze za rashode poslovanja u iznosu od 21.502,34 EUR (šifra ND23) i obveze za nabavu nefinancijske imovine u iznosu od 5.000,00 EUR (šifra ND24). Na 30.06.2024. Agencija nema dospjelih obaveza.

